Pencampwriaeth y Chwe Gwlad

Pencampwriaeth flynyddol rhwng timau rygbi'r undeb yr Alban, Cymru, yr Eidal, Ffrainc, Iwerddon a Lloegr yw Pencampwriaeth y Chwe Gwlad. Y Chwe Gwlad yw olynydd Pencampwriaeth Rygbi'r Pedair Gwlad rhwng yr Alban, Cymru, Iwerddon a Lloegr ddaeth yn Bencampwriaeth y Pum Gwlad wedi i Ffrainc ymuno. Ychwanegiad Yr Eidal yn 2000 arweiniodd at ffurfio'r Chwe Gwlad. Lloegr a Chymru sydd â'r record am y nifer fwyaf o Bencampwriaethau y Pedair, Pum a Chwe Gwlad gyda 39 teitl yr un. Erbyn 2024 roedd Lloegr wedi ennill 29 pencampwriaeth yn llwyr tra bod Cymru wedi ennill 28 pencampwriaeth yn llwyr. Ers cychwyn cyfnod y Chwe Gwlad yn 2000, dim ond yr Eidal a'r Alban sydd heb ennill teitl.